CELEX: 62010CJ0319
Language: el
Date: 2011-11-10
Title: Απόφαση του Δικαστηρίου (τέταρτο τμήμα) της 10ης Νοεμβρίου 2011.#X (C-319/10) κατά Inspecteur van de Belastingsdienst / Y και X BV (C-320/10) κατά Inspecteur van de Belastingdienst P.#Αιτήσεις για την έκδοση προδικαστικής αποφάσεως: Rechtbank Haarlem - Κάτω Χώρες.#Κοινό δασμολόγιο - Συνδυασμένη Ονοματολογία - Δασμολογική κατάταξη - Αποστεωμένο, κατεψυγμένο και εμποτισμένο με αλάτι κρέας κοτόπουλου - Κύρος και ερμηνεία των κανονισμών (ΕΚ) 535/94, 1832/2002, 1871/2003, 2344/2003 και 1810/2004 - Συμπληρωματική σημείωση 7 του κεφαλαίου 2 της Συνδυασμένης Ονοματολογίας - Απόφαση του οργάνου επιλύσεως διαφορών του ΠΟΕ - Έννομα αποτελέσματα.#Συνεκδικασθείσες υποθέσεις C-319/10 και C-320/10.

Απόφαση του Δικαστηρίου (τέταρτο τμήμα) της 10ης Νοεμβρίου 2011 – X κατά Inspecteur van de Belastingdienst/Y και X BV κατά
            Inspecteur van de Belastingdienst P
      (Συνεκδικασθείσες υποθέσεις C‑319/10 και C-320/10)
      «Κοινό δασμολόγιο – Συνδυασμένη Ονοματολογία – Δασμολογική κατάταξη –Κρέας κοτόπουλου αποστεωμένο, κατεψυγμένο και εμποτισμένο με αλάτι – Κύρος και ερμηνεία των κανονισμών (ΕΚ) 535/94, 1832/2002, 1871/2003, 2344/2003 και 1810/2004 – Συμπληρωματική σημείωση 7 του κεφαλαίου 2 της Συνδυασμένης Ονοματολογίας – Απόφαση του οργάνου επιλύσεως διαφορών του ΠΟΕ – Έννομα αποτελέσματα»
      1.                     Διεθνείς συμφωνίες – Παγκόσμιος Οργανισμός Εμπορίου – Αρμοδιότητα του Δικαστηρίου – Ερμηνεία και εκτίμηση του κύρους των πράξεων
            των οργάνων της Ένωσης βάσει των συμφωνιών του ΠΟΕ – Δεν εμπίπτει – Εξαιρέσεις – Πράξη η οποία εκδίδεται για να εξασφαλιστεί
            η εκτέλεση ιδιαίτερης υποχρεώσεως που έχει αναληφθεί στο πλαίσιο του ΠΟΕ – Ρητή παραπομπή σε συγκεκριμένες διατάξεις των ως
            άνω συμφωνιών (βλ. σκέψη 35)
      2.                     Διεθνείς συμφωνίες – Συμφωνία περί ιδρύσεως του Παγκόσμιου Οργανισμού Εμπορίου – Απόφαση του οργάνου επιλύσεως διαφορών του
            ΠΟΕ, με την οποία διαπιστώνεται η μη τήρηση ουσιαστικών κανόνων της εν λόγω συμφωνίας – Αδύνατη η επίκληση των συμφωνιών ή
            της αποφάσεως αυτής προς αμφισβήτηση της νομιμότητας μιας πράξεως της Ένωσης (βλ. σκέψεις 36-37)
      3.                     Κοινό δασμολόγιο – Δασμολογικές κλάσεις – Επεξηγηματικές σημειώσεις της Συνδυασμένης Ονοματολογίας – Συμπληρωματική σημείωση
            7 του κεφαλαίου 2 σχετικά με τη θέση 0210 – Κρέατα και παραπροϊόντα σφαγίων, βρώσιμα, αλατισμένα ή σε άλμη – Ερμηνεία της
            σημειώσεως αυτής υπό το πρίσμα μιας αποφάσεως του οργάνου επιλύσεως διαφορών του ΠΟΕ σχετικής με την ερμηνεία του όρου «αλατισμένος»
            – Προϋποθέσεις (Κανονισμός 2658/87 του Συμβουλίου, παράρτημα I· κανονισμός 1810/2004 της Επιτροπής) (βλ. σκέψεις 40-42, 44)
      4.                     Κοινό δασμολόγιο – Δασμολογικές κλάσεις – Επεξηγηματικές σημειώσεις της Συνδυασμένης Ονοματολογίας – Συμπληρωματική σημείωση
            7 του κεφαλαίου 2 σχετικά με τη θέση 0210 – Κρέατα και παραπροϊόντα σφαγίων, βρώσιμα, αλατισμένα ή σε άλμη – Ερμηνεία της
            σημειώσεως αυτής υπό το πρίσμα μιας αποφάσεως του οργάνου επιλύσεως διαφορών του ΠΟΕ σχετικής με την ερμηνεία του όρου «αλατισμένος»
            – Απόφαση μεταγενέστερη διασαφήσεων για τη θέση των οικείων εμπορευμάτων σε ελεύθερη κυκλοφορία – Δεν εμπίπτει (Κανονισμός
            2658/87 του Συμβουλίου, παράρτημα I· κανονισμός 1810/2004 της Επιτροπής) (βλ. σκέψη 51, διατακτ. 1)
      5.                     Κοινό δασμολόγιο – Δασμολογικές κλάσεις – Βρώσιμα αλατισμένα κρέατα και παραπροϊόντα σφαγίων – Κατάταξη στη θέση 0210 της
            Συνδυασμένης Ονοματολογίας – Προϋποθέσεις – Κρέας που έχει υποστεί βαθύ αλάτισμα με εμποτισμό με συνέπεια να τροποποιηθεί
            η σύστασή του, ανεξαρτήτως του γεγονότος ότι η περιεκτικότητα σε άλας είναι χαμηλότερη του  1,2 % – Προϋπόθεση η οποία δεν
            προβλέπεται από την εφαρμοστέα ρύθμιση – Δεν περιλαμβάνεται (Κανονισμός 2658/87 του Συμβουλίου, παράρτημα I· κανονισμός 1810/2004
            της Επιτροπής) (βλ. σκέψεις 54-60)
      Αντικείμενο 
      
         
               Αιτήσεις εκδόσεως προδικαστικής αποφάσεως – Rechtbank Haarlem – Ερμηνεία και κύρος των κανονισμών (ΕΚ) 535/94 της Επιτροπής,
                  της 9ης Μαρτίου 1994, για τροποποίηση του παραρτήματος Ι του κανονισμού (ΕΟΚ) 2658/87 του Συμβουλίου για τη δασμολογική και
                  στατιστική ονοματολογία και το κοινό δασμολόγιο (ΕΕ L 68, σ. 15), 1832/2002 της Επιτροπής, της 1ης Αυγούστου 2002, που τροποποιεί
                  το παράρτημα I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
                  (ΕΕ L 290, σ. 1), 1871/2003 της Επιτροπής, της 23ης Οκτωβρίου 2003, για την τροποποίηση του παραρτήματος Ι του κανονισμού
                  (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 275, σ. 5), και
                  2344/2003 της Επιτροπής, της 30ής Δεκεμβρίου 2003, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου
                  για τη δασμολογική και στατιστική ονοματολογία και το κοινό δασμολόγιο (ΕΕ L 346, σ. 38) – Αποστεωμένα, κατεψυγμένα και εμποτισμένα
                  με αλάτι τεμάχια κοτόπουλου – Δασμολογική κατάταξη
               
            Διατακτικό 
      Σε περιστάσεις όπως αυτές στις κύριες δίκες, όπου οι διασαφήσεις εντός του τελωνειακού καθεστώτος της θέσεως σε ελεύθερη κυκλοφορία
         έγιναν πριν από τις 27 Σεπτεμβρίου 2005, δεν είναι δυνατόν να γίνει επίκληση της αποφάσεως του οργάνου επιλύσεως διαφορών
         του Παγκόσμιου Οργανισμού Εμπορίου (ΠΟΕ), της  27ης  Σεπτεμβρίου 2005, για την έγκριση μιας εκθέσεως του δευτεροβάθμιου οργάνου
         του ΠΟΕ (WT/DS269/AB/R, WT/DS286/AB/R) και δύο εκθέσεων μιας ειδικής ομάδας του ΠΟΕ (WT/DS269/R και WT/DS286/R), όπως τροποποιήθηκαν
         με την έκθεση του δευτεροβάθμιου οργάνου, ούτε στο πλαίσιο της ερμηνείας της συμπληρωματικής σημειώσεως 7 του κεφαλαίου 2
         της Συνδυασμένης Ονοματολογίας, η οποία σημείωση περιλαμβάνεται στον κανονισμό (ΕΚ) 1810/2004 της Επιτροπής, της 7ης Σεπτεμβρίου
         2004, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική
         και στατιστική ονοματολογία και το κοινό δασμολόγιο, ούτε στο πλαίσιο της εκτιμήσεως του κύρους της συμπληρωματικής αυτής
         σημειώσεως.